### NN 155/2025 (23.12.2025.), Pravilnik o izmjenama i dopunama Pravilnika o strukturi i sadržaju financijskih i dodatnih izvještaja mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2341

Na temelju članka 98. stavka 4. točaka 1. i 2. Zakona o mirovinskim osiguravajućim društvima (»Narodne novine« broj 22/14, 29/18, 115/18, 156/23 i 52/25) i članka 18. stavka 14. Zakona o računovodstvu (»Narodne novine« broj 85/24 i 145/24), Hrvatska agencija za nadzor financijskih usluga na sjednici Upravnog vijeća održanoj 18. prosinca 2025. donijela je

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA MIROVINSKOG OSIGURAVAJUĆEG DRUŠTVA

Članak 1.

U Pravilniku o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 152/24) u članku 2. stavak 1. mijenja se i glasi:

»(1) Mirovinsko osiguravajuće društvo dužno je voditi poslovne knjige, sastavljati knjigovodstvene isprave, vrednovati imovinu i obveze te sastavljati godišnje financijske izvještaje i financijske izvještaje za razdoblja tijekom poslovne godine (dalje u tekstu: financijski izvještaji) u skladu sa Zakonom o mirovinskim osiguravajućim društvima (»Narodne novine« broj 22/14, 29/18, 115/18, 156/23 i 52/25, dalje u tekstu: Zakon), propisima kojima se uređuje računovodstvo i Međunarodnim standardima financijskog izvještavanja (dalje u tekstu: MSFI).«.

Članak 2.

U članku 4. stavku 2. iza točke 16. dodaju se točke 17. i 18. koje glase:

»17. Pregled ugovora/novih ugovora iz obveznog mirovinskog osiguranja prema vrsti, obliku i načinu usklađivanja mirovine (Obrazac MOD-U(NU)-OMO)

18. Pregled isplata i primljenih doznaka prema vrsti i obliku mirovine i načinu usklađivanja iz obveznog mirovinskog osiguranja (Obrazac MOD-VOM-OMO)«.

Članak 3.

U članku 5. stavku 1. alineji 2. broj: »16« zamjenjuje se brojem: »18«.

U alineji 3. iza broja: »13.« dodaju se riječi: »te točaka 17. i 18«.

Članak 4.

Obrazac MOD-BKU Izvještaj o broju korisnika mirovine i broju ugovora iz Priloga 2. se zamjenjuje Obrascem MOD-BKU Izvještaj o broju korisnika mirovine i broju ugovora, a koji čini Prilog 1. ovog Pravilnika.

Članak 5.

Struktura i sadržaj dodatnih izvještaja mirovinskog osiguravajućeg društva iz članka 2. ovoga Pravilnika propisani su obrascima koji čine Prilog 2. ovog Pravilnika i njegov su sastavni dio.

Članak 6.

(1) Dodatni izvještaj mirovinskog osiguravajućeg društva iz članka 4. stavka 2. točke 6. Pravilnika o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 152/24) – Izvještaj o broju korisnika mirovine i broju ugovora (Obrazac MOD-BKU), sa stanjem na dan 31. 12. 2025. godine, dostavlja se u skladu s odredbama tog Pravilnika.

(2) Dodatni izvještaji mirovinskog osiguravajućeg društva iz članaka 4. i 5. ovog Pravilnika, za izvještajna razdoblja od 1. 1. 2026. godine, dostavljat će se u skladu s odredbama ovog Pravilnika.

Članak 7.

Ovaj Pravilnik objavit će se u »Narodnim novinama«, a stupa na snagu 1. siječnja 2026. godine.

Klasa: 011-01/25-11/01

Urbroj: 326-01-70-72-25-6

Zagreb, 18. prosinca 2025.

Zamjenica
 predsjednika Upravnog vijeća
 Anamarija Staničić, v. r.

PRILOG 1.

![](/files/_web/sluzbeni-dio/2025/133473/images/34128.jpg)

PRILOG 2.

![](/files/_web/sluzbeni-dio/2025/133473/images/34122.jpg)

![](/files/_web/sluzbeni-dio/2025/133473/images/34111.jpg)